text: "Писмо от Париж" представи непознатия Клод Боллинг в нестандартен джаз проект - Вестник Утро
  "Писмо от Париж" представи непознатия Клод Боллинг в нестандартен джаз проект
  Русе	| От: Утро | 23 декември 2014, 07:39	| коментара | Брой: 7306
  "Писмо от Париж - (не)познатият Клод Боллинг" е новият проект на MomchilMihaylovImageware Studio, премиерата на който се състоя завчера в ВН кафе-библиотека. Изпълнени бяха две сюити за Джаз пиано трио, соло цигулка и флейта на композитора, който е автор на музиката за над сто филма, сред които "Борсалино" с Ален Делон и Жан Пол Белмондо. Боллинг е известен със серия творби в т.нар. "кросоувър" стил, в които смесва по уникален начин класическата музика с традиционния джаз. Две творби от тази серия чу и русенската публика - Сюита за цигулка и Джаз пиано трио и Сюита за флейта и Джаз пиано трио, в която елегантно съжителстват барок, валс и модерен суинг.
  Основни действащи лица в проекта, създаден от Ваяна О'Ташева и Момчил Михайлов, са музикантите от джаз триото Димитър Косев /пиано/, Любомир Касабов /ударни/ и Илия Игрибозов /контрабас/, музикален директор на проекта. Димитър Косев току-що се е дипломирал в Prayner Konservatorium във Виена. Солисти бяха флейтистите Теодора Делева и цигуларят Велизар Проданов. Спектакълът е замислен като излизащ извън рамките на традиционния концерт.